Гэта і падштурхнула Міністэрства ўнутраных справаў Украіны даць дазвол журналістам мець пры сабе пісталет. Зброя, якую рэкамэндуе журналістам міністэрства, – варыянт савецкага 9-мм пісталета Макарава. Новы пісталет страляе гумовымі кулямі, якія могуць адпугнуць нападніка, але не забіць на сьмерць. Паводле новай інструкцыі, можна выкарыстоўваць і зброю, якая выпушчае сьлезацечны газ. Адзін з тых, хто зьбіраецца скарыстацца з новых правілаў – кіеўскі радыёжурналіст, які назваўся проста Андрэем. Ён сказаў карэспандэнту Радыё Свабода, што шмат каму зь ягоных калегаў пагражалі і шмат каго зьбівалі. І што адзін ягоны сябра ўвогуле зьнік некалькі гадоў таму і ніхто яго больш ня бачыў.